Document ID: 32007R1212

REGOLAMENT TAL-KUMMISSJONI (KE) Nru 1212/2007
tas-17 ta’ Ottubru 2007
li jemenda diversi regolamenti rigward il-kodiċijiet tan-Nomenklatura Magħquda għal ċerti prodotti tal-florikoltura, frott u ħxejjex u ċerti prodotti pproċessati mill-frott u l-ħxejjex
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta' Frar 1979 fuq il-proċedura għall-aġġustament tan-nomenklatura tat-Tariffa Doganali Komuni użata għall-prodotti ta’ l-agrikoltura (1), u b'mod partikolari l-Artikolu 2(1) tiegħu,
Billi:
(1)
Ir-Regolament tal-Kummissjoni (KE) Nru 1549/2006 tas-17 ta' Ottubru 2006 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni tad-Dwana (2) jipprovdi għal emendi tan-Nomenklatura Magħquda għal ċerti frott u ħxejjex u ċerti prodotti pproċessati mill-frott u l-ħxejjex.
(2)
Regolamenti li jemendaw l-Anness I għar-Regolament (KEE) Nru 2658/87 (3) fis-snin preċedenti wkoll daħħlu tibdiliet fin-Nomenklatura Magħquda għal ċerti frott u ħxejjex u ċerti prodotti pproċessati mill-frott u l-ħxejjex, u dawn l-emendi mhumiex kollha riflessi fir-Regolamenti li ġejjin li jirregolaw l-organizzazzjonijiet komuni tas-suq fil-prodotti tal-florikoltura, fil-frott u l-ħxejjex u fil-prodotti pproċessati mill-frott u l-ħxejjex. Ir-Regolament tal-Kunsill (KEE) Nru 316/68 tat-12 ta’ Marzu 1968 li jiffissa l-istandards ta’ kwalità għal fjuri maqtugħin friski u weraq frisk ornamentali (4), ir-Regolament tal-Kummissjoni (KE) Nru 3223/94 tal-21 ta' Diċembru 1994 dwar regoli dettaljati għall-applikazzjoni ta' l-arranġamenti dwar l-importazzjoni tal-frott u l-ħxejjex (5), ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq tal-prodotti tal-frott u l-ħxejjex ipproċessati (6) u r-Regolament tal-Kummissjoni (KE) Nru 1466/2003 tad-19 ta’ Awwissu 2003 li jistabbilixxi l-istandard tal-marketing għall-qaqoċċ u li jemenda r-Regolament (KE) Nru 963/98 (7).
(3)
Ir-Regolamenti (KEE) Nru 316/68, (KE) Nru 3223/94, (KE) Nru 2201/96 u (KE) Nru 1466/2003 għaldaqstant għandhom jiġu emendati skond dan.
(4)
L-emendi pprovduti b'dan ir-Regolament għandhom japplikaw mill-1 ta' Jannar 2007, id-data tad-dħul fis-seħħ tar-Regolament (KE) Nru 1549/2006.
(5)
Il-miżuri pprovduti f'dan ir-Regolament huma konformi ma' l-opinjonijiet tal-Kumitat ta' Ġestjoni għax-Xtieli Ħajjin, il-Frott u l-Ħxejjex Friski, il-Kumitat ta' Ġestjoni tal-Prodotti Ipproċessati mill-Frott u l-Ħxejjex tal-Kumitat ta' Ġestjoni għall-Frott u l-Ħxejjex Friski
ADOTTAT DAN IR-REGOLAMENT:
Artikolu 1
Ir-Regolament (KEE) Nru 316/68 huwa emendat kif ġej:
(1)
L-Artikolu 1(1) huwa emendat kif ġej:
(a)
fl-ewwel inċiż, “Nru 06.03 A” għandu jinbidel b'“CN 0603”;
(b)
it-tieni inċiż għandu jinbidel b'dan li ġej:
“-
weraq ornamentali, friegħi u partijiet oħra friski ta' xtieli koperti bl-intestatura CN 0604 tat-Tariffa Doganali Komuni.”;
(2)
Fl-Anness I, il-punt I, “Nru 06.03 A” għandu jinbidel b'“CN 0603”;
(3)
Fl-Anness II, il-punt I, “Nru 06.04 A II” għandu jinbidel b'“CN 0604”.
Artikolu 2
Fl-Anness għar-Regolament (KE) Nru 3223/94, il-Parti A, “ex 0709 10 00” għandu jinbidel b'“ex 0709 90 80”.
Artikolu 3
L-Artikolu 1(2) tar-Regolament (KE) Nru 2201/96 huwa emendat kif ġej:
(1)
fil-punt a), is-sezzjoni “ex 0812”, “ex 0812 90 99” għandha tinbidel b'“ex 0812 90 98”;
(2)
fil-punt b), is-sezzjoni “ex 2005”, “2005 90 10” għandha tinbidel b'“2005 99 10”.
Artikolu 4
Fl-ewwel paragrafu ta' l-Artikolu 1 tar-Regolament (KE) Nru 1466/2003, “0709 10 00” għandu jinbidel b'“0709 90 80”.
Artikolu 5
Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mill-1 ta’ Jannar 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 ta’ Ottubru 2007.

Labels: 3
17
6